Peste 130 de mașini Fiat au fost sechestrate de poliția italiană din cauza unui simplu abțibild
Poliția fiscală italiană a sechestrat peste 130 de automobile Fiat Topolino importate din Maroc în cursul acestei săptămâni, pe motiv că abțibildul cu culorile drapelului italian de pe portierele lor ar putea da o impresie greșită cu privire la originea automobilelor, a declarat sâmbătă un purtător de cuvânt de la Stellantis Italia, transmite Reuters.